text: Mais or vous dirai je briement
   Comment cele guerre prist chief.
   Au roi Primonus ert moult grief
   K'ainsi li ert pris de la guerre.
   Vers les Griiois fist pais requerre.
   Sor ce, ce dist, se meteroit
   Que Cléomadès en diroit ;
   Car tant de lui entendu a
   Que tout son plain dit en tenra.
   Et Grieu l'otroient ensement.
   Et Cléomadès entreprent
   Cele besogne, et dit leur a
   Que courtement son dit dira.
   Jusk'à lendemain atendi ;
   Onques n'i mist plus lonc detri.
   Lors a tous les barons mandez,
   Et fu prise la seürtez
   De Primonus, que il tenroit
   Ce que Cléomadès plairoit.
  